**Johtokunnan kokous**

Aika Tiistai 19.3.2019 klo 17.00

Paikka Opettajainhuone

Läsnä Rintamäki Marjo puheenjohtaja

 Salonen Tero

 Auvinen Tuomas

 Keihänen Julle

 Ruiz Grisela

 Teronen Mira

 Grönros Petra

 Karhinen Veijo

 Pekkalin Siiri oppilasjäsen

 Liusvaara Leena sihteeri

**1. Kokouksen avaus**

 Puheenjohtaja avasi kokouksen klo 17.15.

**2. Kokouksen laillisuus ja päätösvaltaisuus**

 Kokous todettiin laillisesti koollekutsutuksi ja päätösvaltaiseksi.

**3. Pöytäkirjantarkastajien valinta**

 Pöytäkirjantarkastajiksi valittiin Auvinen ja Grönros.

**4. Esityslistan hyväksyminen**

 Päätös: Hyväksyttiin

**5.** **Ressun peruskoulun vuoden 2019 talousarvion käyttösuunnitelman vahvistaminen**

Kvsto on hyväksynyt Helsingin kaupungin talousarvion kokouksessaan 28.11.2018 (§378). Kasvatuksen ja koulutuksen lautakunta on 18.12.2018 (§268) hyväksynyt vuoden 2019 tulosbudjetin. Toimialan johtaja on 1.3.2019 (§20) päättänyt vuoden 2019 talousarvion käyttösuunnitelman vastuuhenkilöt sekä heidän määrärahat ja tuloarviot.

 Kaupunginhallitus on antanut päätöksellään 17.12.2018 talousarvion noudattamista koskevat ohjeet (Helmi, Intra). Määrärahojenvastuuhenkilöt ovat vastuussa talousarvion tavoitteiden saavuttamisesta, euromäärien noudattamisesta sekä tuloarvion ja tulojen perinnän toteutumisesta sekä muista tulosbudjetin toteuttamisen edellyttämistä toimenpiteistä ohjeiden mukaisesti.

 Perusopetusjohtaja on suomenkielisen perusopetuksen määrärahojen vastuuhenkilö. Rehtori on koulun ja oppilaitoksen määrärahojen vastuuhenkilö.

 Perusopetusjohtaja on 1.3.2019 (§9) päättänyt tulosbudjetin tavoitteiden ja periaatteiden mukaisesti aluekohtaisen kehyksen talousarviovuodeksi 2019. Tämän perusteella aluepäälliköt ovat päättäneet yksittäisten koulujen kehyksistä.

 Esittelijä toteaa, että koulun talousarvion käyttösuunnitelma on valmisteltu myönnetyn kehyksen puitteissa johtokunnan hyväksyttäväksi. Kasvatuksen ja koulutuksen toimialan tulosbudjetissa on perusopetusta sitovat toiminnalliset tavoitteet v. 2019.

Ressun peruskoulun osalta budjettikehys on yhteensä 4.690.481 euroa. Käyttösuunnitelma perustuu arvioituun oppilasmäärään, mikä kevään 2019 osalta on 524 oppilasta ja syksyn 2019 osalta 531 oppilasta.

 Esityslistan liitteenä on koulun käyttösuunnitelma, tulo- ja menoerittely menolajiryhmittäin ja toiminnoittain.

 Käyttösuunnitelmassa on varattuna määräraha kertaluonteiseen palkitsemiseen, joka on suuruudeltaan 0,5 % henkilöstön säännöllisen työajan palkkasummasta.

 Esitys:
Ressun peruskoulun johtokunta päättää hyväksyä talousarvion käyttösuunnitelman esittelijän ehdotuksen mukaisesti.

 Lisäksi johtokunta päättää, että rehtorilla on oikeus kohdentaa johtokunnan tässä kokouksessa päättämään käyttösuunnitelman määrärahoja tiliryhmien ja toimintoalueiden välillä, jos koulun toiminta sitä vaatii. Rehtori tuo seuraavaan johtokunnan kokoukseen tiedoksi tehdyt muutokset.

 Päätös: Hyväksyttiin

**6. Johtokuntien lausunnot koulun painotetun ja kaksikielisen opetuksen aloittavan ryhmän vähimmäisoppilasmäärästä ja enimmäisoppilasmäärästä**

 Helsingin kaupungin hallintosäännön mukaan kasvatuksen ja koulutuksen toimialalautakunnan jaostojen tehtävänä on päättää perusopetuslain mukaisen opetuksen koulukohtaisesta järjestämisestä ja mitoituksesta.

 Kasvatuksen ja koulutuksen toimialan perusopetusjohtaja pyytää johtokunnalta lausuntoa seuraavista aloittavien ryhmien vähimmäis- ja enimmäisoppilasmääristä.

**1. Painotettu opetus**

 Painotetun opetuksen aloittavan ryhmän vähimmäisoppilasmäärä on 16 ja enimmäisoppilasmäärä on 26 vuosiluokilla 1-6. Painotetun opetuksen aloittavan ryhmän vähimmäisoppilasmäärä on 16 ja enimmäisoppilasmäärä on 32 vuosiluokilla 7-9.

 Esitys koskee Helsingin peruskoulujen painotettua opetusta, jota annetaan seuraavissa oppiaineissa:

* B2-latina
* ilmaisu
* kuvataide
* liikunta
* liikunta ja kotitalous
* luonto ja tiede
* matematiikka ja luonnontiede
* mediakasvatus
* musiikki
* taideilmaisu
* tanssi
* tanssi, liike ja ilmaisu
* teknologiakasvatus
* tietotekniikkapainotteinen kuvataide
* viestintä
* URHEA.

**2. Laajamittainen kaksikielinen opetus**

Laajamittaisen kaksikielisen opetuksen aloittavan ryhmän vähimmäisoppilasmäärä on 12 ja enimmäisoppilasmäärä on 26.

**3. Kielikylpy**

Kielikylpyopetuksen aloittavan ryhmän vähimmäisoppilasmäärä on 8 ja enimmäisoppilasmäärä on 26 kuitenkin niin, että kyseisen kielikylpypolun kaikki varhaiskasvatuksessa aloittaneet saavat paikan polkunsa lähikoulusta.

Lausunnot osoitetaan **kasvatus- ja koulutuslautakunnan suomenkieliselle** **jaostolle** ja toimitetaan kasvatuksen- ja koulutuksen toimialan alla olevaan osoitteeseen 1.4.2019 mennessä.

Esitys:

Ressun peruskoulun johtokunta lausuu kannanottonaan, että laajamittaisen kaksikielisen opetuksen vähimmäisoppilasmääräksi sopii 12 ja enimmäisoppilasmääräksi 26.

Johtokunta esittää kuitenkin huolensa siitä, ettei näin pieni oppilasmäärän nostaminen (25-> 26) riitä kaupungin strategian mukaiseen laajamittaisen englanninkielisen opetuksen lisäämiseen. Englanninkielisen opetuksen jatkuvan oppilaaksi oton mahdollistaminen nähdään tärkeänä oppilaaksiottoon liittyvien tiedustelujen määrän nähden. Pelkästään jo olemassa olevien luokkien ryhmäkokoa kasvattamalla asiaa ei ratkaista, vaan se heikentää pedagogisesti oppilaan mahdollisuuksia laadukkaaseen perusopetukseen.

Samalla johtokunta toteaa, että painotetun opetuksen (1) ja kielikylpyopetuksen (3) vähimmäis- ja enimmäisoppilasmäärät käyvät perusopetusjohtajan esityksen mukaiset oppilasmäärät.

Päätös:

Esityksen mukaisesti

**7. Johtokunnalle tiedoksi tuotavat asiat**

 Rekrytointiprosessi

 Henkilöstötilanne

 Tarvikehankinnat

 Palautetta soveltuvuuskokeesta

 Päätös:

 Merkittiin tiedoksi

**8. Kokouksen päättäminen**

 Puheenjohtaja päätti kokouksen klo 19.20

­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marjo Rintamäki Leena Liusvaara

puheenjohtaja sihteeri

Pöytäkirjan tarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tuomas Auvinen Petra Grönros